אורי מקלב

ישראל מאיר אורי מקלב (נולד ב-10 בינואר 1957) הוא סגן שר לפיתוח ותחבורה חרדית במשרד ראש הממשלה ובמשרד התחבורה וחבר הכנסת בהפסקת כהונה מטעם דגל התורה בסיעת יהדות התורה. בין היתר כיהן כסגן יושב ראש הכנסת וכיו"ר ועדת המדע והטכנולוגיה. נולד וגדל בבני ברק למרדכי ונחמה מקלב. אבי סבו היה מרדכי מקלב. נקרא על שם דודו אורי מקלב, לוחם אצ"ל שנפל במלחמת העצמאות. בילדותו למד מקלב בתלמוד תורה תשב"ר, משם המשיך לישיבת קול תורה לצעירים ובהמשך למד בישיבת פוניבז', ולאחר סיום לימודיו הוסמך לרבנות. נישא בסוף שנות ה-70 והתגורר בשכונת קטמון בירושלים, בשנות ה-80 עבר לשכונת רמות ד' שבה הוא מתגורר כיום. כנציג תנועת דגל התורה היה מקורב לבכירי ההנהגה הליטאית: לרב אליעזר מנחם מן שך לרב יוסף שלום אלישיב, לרב אהרן לייב שטיינמן ולרב חיים קניבסקי ולרב גרשון אדלשטיין. כשאר חברי הכנסת של דגל התורה הוא נהג להתייעץ עם מנהיגים אלו. מקלב פעל כעסקן ציבור במסגרת תנועת דגל התורה וב-1993 התמנה כסגן ראש עיריית ירושלים מטעם סיעת יהדות התורה. במהלך עבודתו בעיריית ירושלים שימש חבר הנהלת העירייה, מחזיק תיק החינוך, חבר בוועדות לענייני כספים וחינוך, בוועדה המקומית לתכנון ולבנייה וכנציג המועצה בהנהלת "חברת הגיחון" – תאגיד המים והביוב של ירושלים, ובהנהלת מרכז הקונגרסים הבינלאומי בירושלים. כחלק מהסכם רוטציה שבמסגרתו פינה את מקומו בכנסת ה-17 איש אגודת ישראל, יעקב כהן, החל מקלב, בברכתו של הרב אלישיב, לכהן כחבר הכנסת החל מ-31 ביולי 2008, והיה לנציג השלישי של דגל התורה במסגרת סיעת יהדות התורה בכנסת ה-17, לצידם של אברהם רביץ ומשה גפני. בבחירות לכנסת השמונה עשרה שובץ כנציג דגל התורה במקום הרביעי ברשימת יהדות התורה ונבחר שוב לכהן כחבר הכנסת מטעמה. בכנסת זו מונה לסגן יושב ראש הכנסת, תפקיד בו כיהן עד 18 ביולי 2012, וליושב ראש ועדה מיוחדת לפניות הציבור, תפקיד שבו החזיק עד 2011. כן חבר מקלב בוועדות החוץ והביטחון, הפנים והגנת הסביבה, החוקה, חוק ומשפט. כן עומד מקלב בראש השדולה למען ירושלים. ב-2011 קיבל את אות הפרלמנטר המצטיין לשנה זו מאת המכון הישראלי לדמוקרטיה. גם בכנסת התשע-עשרה שימש במשך תקופה כסגן יושב-ראש הכנסת, כן היה חבר בוועדת החוץ והביטחון, בוועדת הכנסת, בוועדת החוקה, חוק ומשפט ובוועדה המשותפת של ועדת החוץ והביטחון וועדת החוקה, חוק ומשפט בהתאם לחוק שירות ביטחון – פטור מטעמי הכרה דתית. בכנסת העשרים מיוני 2015 החל ח"כ מקלב לכהן כיושב-ראש ועדת המדע והטכנולוגיה וועדת המשנה לבטיחות בדרכים. כן היה חבר בוועדת הכלכלה, בוועדת הפנים והגנת הסביבה, בוועדת החוקה, חוק ומשפט, בוועדה המיוחדת לזכויות הילד ובוועדות נוספות, במושב החורף של הכנסת העשרים ניהל ח"כ מקלב את מרבית ישיבות ועדת החוקה חוק ומשפט של הכנסת לאחר שיו"ר הוועדה הקבוע חבר הכנסת ניסן סלומינסקי השעה את עצמו לאור החשדות כנגדו, ח"כ מקלב עמד אף בראשות הוועדה המשותפת לוועדות המדע והטכנולוגיה, החוקה והפנים בהתאם לחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע. מקלב נחשב לחבר כנסת פעיל, הן בתחום הנוכחות בכנסת והן בתחום החקיקה. בפברואר 2018 היה מקלב אמור להשתתף בישיבה בוועדת החוץ והביטחון שעסקה בביטול פטור מגיוס למי שהגישה הצהרת דת שקרית, בעקבות כך אנשי הפלגים הקיצוניים בירושלים ערכו הפגנה סוערת מול ביתו, מקלב נחלץ מביתו בעזרת המשטרה. מקלב הוא זוכה אות אביר איכות השלטון לשנת 2018 לצד תשעה נוספים. במאי 2020 מונה לסגן שרת התחבורה והבטיחות בדרכים. הוא התפטר במסגרת החוק הנורווגי ופינה את מקומו לאליהו ברוכי. באפריל 2021 לאחר הסבב הרבעי של הבחירות בישראל התפטר שוב מהכנסת במסגרת "החוק הנורווגי" לטובת אליהו ברוכי, וחזר לכנסת עם תום כהונת הממשלה ה-35. באפריל 2022 קיבל את אות ההוקרה של ארגון עזר מציון לסיוע לחולים ובעלי צרכים מיוחדים. באוגוסט 2022 דורג בפַּרלמטר של "שקוף" ונמצא כמוביל במספר ההצעות לסדר שאושרו. לאחר שנחתמו ההסכמים הקואליציוניים לקראת השבעתה של ממשלת ישראל השלושים וחמש, ביולי 2020 יזם מקלב את הקמת הרשות הממשלתית לפיתוח כלכלי-חברתי של המגזר החרדי, הרשות לפיתוח כלכלי-חברתי של המגזר החרדי היא יחידה במשרד לשוויון חברתי האמונה על הפיתוח הכלכלי, החברתי וצמצום הפערים בחברה הישראלית בין האוכלוסייה החרדית לציבור הכללי במדינת ישראל. הרשות הוקמה מכוח החלטה 182 של הממשלה. תחילה הייתה הרשות כיחידה במשרד ראש הממשלה, עם השבעת הממשלה השלושים ושש הועברה היחידה למשרד לשוויון חברתי. החלטת הממשלה השלושים ושבע החזירה את הרשות למשרד ראש הממשלה, והרחיבה את סמכויותיה כך שיכללו גם סמכויות ביצוע. באוגוסט 2021 נבחר מקלב לאחד ממאה המשפיעים של העיתון 'דה מרקר' בכלכלה הישראלית לשנה זו חוק עידוד תרומות מזון המאפשר הגנה על תורמי מזון ועמותות מזון העומדים בסטנדרטים של בטיחות מזון, מפני אחריות לנזקים שעלולים להיגרם בשל המזון שנתרם על ידם. תיקון לחוק דמי מחלה המאפשר קבלת ימי מחלה להורה שאחד מילדיו זקוק לטיפולי דיאליזה. חוק קבוצות הרכישה המאפשר פטור ממס רכישה וזכאות למס הכנסה שלילי לרוכשי דירות בקבוצת רכישה שלא קיבלו לידם את דירתם. חוק חברות הביטוח המשית קנס כספי על חברת ביטוח אשר מסרבת לשלם את הפוליסה למבוטח ללא סיבה תיקון לחוק ביטוח המחייב את חברות הביטוח להודיע לצד ג' קודם פנייתה לבית המשפט כנגדו. תיקון לחוק עבודת נשים המקנה ארבעים שעות מחלה לנשים עובדות אשר עוברות טיפולי פוריות. נשוי לחנה ואב לחמישה, ומתגורר בשכונת רמות בירושלים. גיסו הוא הדיין הרב אברהם שינדלר. אורי מקלב, באתר הכנסת אורי מקלב, באתר כנסת פתוחה כרטיס ביקור – אורי מקלב, בערוץ כנסת באתר יוטיוב אורי מקלב, באתר ערוץ כנסת יוזמות חקיקה של אורי מקלב, באתר הכנסת ערוץ הכנסת - ח"כ אורי מקלב: נאום 9.4.13, סרטון באתר יוטיוב (אורך: 10:43) נאום ח"כ אורי מקלב בטקס הענקת אות הפרלמנטר המצטיין לח"כ משה גפני, סרטון באתר יוטיוב (אורך: 7:39) ח"כ אורי מקלב דורש: "החלשת כוח הרשויות בנושא השבת", סרטון באתר יוטיוב (אורך: 5:02) יקי אדמקר‏, הח"כ האלמוני שרושם שיאי חקיקה, ומתגעגע לכנסת של פעם: "הפכנו לשוק", באתר וואלה, 7 במאי 2017 ישי פרידמן, ‏"משתמשים בנו כדי לפגוע בנתניהו", בעיתון מקור ראשון, 30 בינואר 2018 רפאלה גויכמן, חגי עמית, "לימוד תורה זו חובה קיומית, אבל זה לא אמור למנוע מחרדים להשתלב בהיי־טק", באתר TheMarker‏, 26 בספטמבר 2018 חיליק ברקוביץ, קמפיין הסברה, הנצחה ודיוק תקציבי: אלה תכניות הפיתו"ח, באתר ביזנעס, ‏2023-01-05 (ארכיון) אורי מקלב, באתר נזכור את כולם שם למד עם טוביה טננבום. טוביה טננבום, חרדי וטוב לו, סלע מאיר, 2023, עמ' 353 שם למד בחברותא עם הרב דב קוק, והמשיכו יחד לישיבת פוניבז' . חה"כ ר' אורי מקלב מספר על הרב דב קוק כשלמדו יחדיו בצעירותם בישיבת קול תורה, סרטון בערוץ "דוד שדה", באתר יוטיוב (אורך: 2:58), 5 באפריל 2021 חבר הכנסת אורי מקלב, באתר הכנסת שרי רוט, ח"כ אורי מקלב זכה בתואר 'אות הפרלמנטר המצטיין', באתר בחדרי חרדים, 23 בינואר 2012 שרי רוט, גפני חזר אל ועדת הכספים; נתניהו: "אין מי שייעשה את המלאכה טוב ממך", באתר חרדים10, 1 ביוני 2015 שיאן הנוכחות בכנסת לשנת 2017: עטרה גרמן, ‏איזה ח"כ הוא שיאן הנוכחות בכנסת, ומי במקום האחרון?, באתר "סרוגים", 18 בדצמבר 2017, ונתונים שפורסמו במאי 2018 מטעם פרויקט 'מאה ימים של שקיפות': ישי כהן, ‏מקלב ומלכיאלי מובילים במשכן הכנסת, ליצמן בתחתית הרשימה, באתר כיכר השבת, 31 במאי 2018 דירוג: אלו ח"כים הגישו הכי הרבה הצעות חקיקה?, באתר "סרוגים", 3 בינואר 2019 הפגנה סוערת מחוץ לביתו של ח"כ מקלב, באתר כיפה, 8 במאי 2018 רשימת הזוכים, באתר התנועה לאיכות השלטון איתמר סגל, ח"כ אורי מקלב התפטר מהכנסת במסגרת החוק הנורווגי, באתר ערוץ 20, ‏6 באפריל 2021 איציק ברנדויין, ח"כ אורי מקלב קיבל את אות ההוקרה של עזר מציון, באתר ערוץ 7, ‏2022-08-10 (ארכיון) עידן בנימין, מדד הצעות לסדר בכנסת ה-24: אחמד טיבי מוביל את הכנסת, באתר שקוף, ‏2022-08-09 (ארכיון) סגן השר מקלב נועד עם מנכ"ל משרד רה"מ, באתר כיכר השבת (ארכיון) הממשלה אישרה; הרשות החרדית יוצאת לדרך, באתר בחדרי חרדים (ארכיון) מפתח התקציב: ייעודיה ותפקידיה של הרשות לפיתוח כלכלי חברתי של המגזר החרדי - תיקון החלטת ממשלה. החלטה 709. "אורי מקלב". TheMarker. ארכיון מ-2021-08-29. נבדק ב-2021-08-30. חוק עידוד תרומות מזון, באתר main.knesset.gov.il חוק דמי מחלה (היעדרות בשל מחלת ילד) (תיקון מס' 13), התשע"ו-2016, באתר main.knesset.gov.il חוק מיסוי מקרקעין (שבח ורכישה) (תיקון מס' 93), התשע"ח-2018, באתר main.knesset.gov.il חוק חוזה הביטוח (תיקון מס' 8), התשע"ז-2016, באתר main.knesset.gov.il חוק הפיקוח על שירותים פיננסיים (ביטוח) (תיקון מס' 35), התשע"ז-2017 חוק עבודת נשים (תיקון מס' 61), התשע"ט-2019, באתר main.knesset.gov.il